**ΤΙΤΛΟΣ ΣΕΜΙΝΑΡΙΟΥ**

**Αποτελεσματική Διαχείριση του Ανθρωπίνου Δυναμικού και Ανάπτυξη της Συναισθηματικής Νοημοσύνης με στόχο τη μέγιστη Αξιοποίηση της Δυναμικής των ομάδων**

Ο επαγγελματίας, στο σύγχρονο επιχειρηματικό περιβάλλον, έχει τη δυνατότητα να αναπτύσσει τις "Συναισθηματικές Δεξιότητες" και να ηγείται.

Η Διοίκηση του Ανθρωπίνου Δυναμικού μπορεί να βελτιωθεί αποτελεσματικά από την **Συναισθηματική Νοημοσύνη,** η ανάπτυξη της οποίας θα ενεργοποιήσει τη δημιουργία ενός θετικού εργασιακού κλίματος, που δραστηριοποιεί τους εργαζομένους και τους ενθαρρύνει να γίνουν πιο αποδοτικοί, φτάνοντας στα μέγιστα των δυνατοτήτων τους.

Το σεμινάριο θα είναι μια εκπαιδευτική διαδικασία, με την παρουσίαση των παραπάνω εννοιών και την εφαρμογή τους μέσω της διαδικασίας της βιωματικής μάθησης

Με την καλλιέργεια της Συναισθηματικής Νοημοσύνης, ο επιχειρηματίας εκπαιδεύεται στην αναγνώριση και την επίγνωση των συναισθημάτων των άλλων, ώστε να κατανοήσει και να διαφοροποιήσει τις ανάγκες και τις απαιτήσεις, τόσο των εργαζομένων του όσο και των πελατών του.

Τέλος ο επιχειρηματίας, συν το χρόνω, με την εφαρμογή των παραπάνω διαδικασιών, θέτει κίνητρα στον εαυτό του, ελέγχει καλύτερα τα συναισθήματά του, λειτουργεί με ομαδικό πνεύμα για την επίτευξη ενός στόχου, παίρνει πρωτοβουλίες, έχει πλήρη επίγνωση του ρίσκου ως προς το διαφορετικό και το καινούργιο, επιδεικνύει μεγαλύτερη ευελιξία στις διαφωνίες και στη διαχείριση κρίσεων, ασκεί επιρροή, αποκτάει αυτοπεποίθηση και συνεπώς έχει την ικανότητα, να εμπνέει και να ηγείται.

Κατά συνέπεια ο επιχειρηματίας αναπτύσσει κοινωνικές και διοικητικές δεξιότητες, που θα τον βοηθήσουν σε μια αποτελεσματικότερη διοίκηση την επιχείρησής του.